Oplagte anledninger for gaver er naturligvis fødselsdage og jul. Runde fødselsdage kræver som regel en lidt større gaver, ligesom enkeltstående begivenheder ofte medfører en forventning om en gave.
Enkeltstående begivenheder kan være jubilæer, skelsættende øjeblikke i livet eller karrieren – f.eks. et nyt job, start af eget firma eller et nyt barn.
Sommetider kan begivenhederne betyde, at du skal finde en gave, der kan bruges af både ham og hans partner. Det vil som regel være tilfældet ved et nyt barn, mens karrieremæssige lykønskningssituationer typisk kun drejer som ham.
Skal du give en gave til ham, du ikke kender så godt – en ny kollega eller kæreste til et familiemedlem – så kan det sommetider være lidt svært at vide, hvornår en gave er påkrævet kontra måske blot et lykønskningskort.
Er du i tvivl, kan du vælge den gyldne mellemvej: En flaske vin eller lignende (næsten symbolske) gaver kan være den lille opmærksomhed, der føles som en gave uden at være det. De ting, der ikke behøver indpakning eller blot transparent papir, vil i mange tilfælde kunne fungere som den gyldne mellemvej, der er noget uden at være for meget.